stanford-oval/wikipedia huggingface dataset:
Albert Goldbeck-Löwe
Elämänvaiheet

Albert Goldbeck-Löwen isä oli salaoikeusneuvos ja Holsteinin hallituksen jäsen Adolf Goldbeck-Löwe. Hän kävi lukion Kielissä ja työskenteli sen jälkeen harjoittelijana itäaasialaisen kauppakomppanian palveluksessa Hampurissa ja saksalaisen yrityksen kirjeenvaihtajana Birminghamissa Englannissa. Vuonna 1887 hän siirtyi kauppahuone Adolf Lessingin palvelukseen Pietariin ja meni naimisiin venäjänsaksalaisen Alexandrine (Sonja) Bergsträsserin kanssa. Goldbeck-Löwe yleni Lessingin Suomen alueen johtajaksi ja muutti 1894 Helsinkiin, jossa asui lopun ikänsä ensimmäistä maailmansotaa lukuun ottamatta. Vuodesta 1895 hän johti Helsingissä omaa perheyritystään, joka laajeni 1914 osakeyhtiö Oy Alb. Goldbeck-Löweksi. Yritys toi maahan muun muassa köyttä, rakennustarvikkeita, kemikaaleja ja polttoainetta. Goldbeck-Löwe sai 1904 Preussin kauppaneuvoksen arvon.
Goldbeck-Löwe toimi vuosina 1900–1914 Saksan varakonsulina Helsingissä. Hänen kotinsa Bulevardilla ja kesähuvilansa Laajasalossa olivat 1900-luvun alussa pääkaupungin saksalaisten seuraelämän keskipisteenä. Saksalaisuus pysyi hänelle aina hyvin tärkeänä eikä hän koskaan hakenut Suomen kansalaisuutta. Mielipiteiltään hän oli konservatiivinen keisarikunnan tukija. Ensimmäisen maailmansodan sytyttyä keskusvaltojen kansalaiset karkotettiin Venäjältä ja Saksan konsulina Goldbeck-Löwe järjesti noin 2000:n Saksan ja Itävallan kansalaisen nopean evakuoinnin Ruotsiin. Hän itse vietti sodan ajan pääosin Tukholmassa ja toimi sikäläisen Saksan lähetystön neuvonantajana sekä kiersi ajoittain itärintamalla saksalaisten lehtien kirjeenvaihtajana. Myös Suomen jääkäriliikkeen perustajat saapuivat Tukholmaan tapaamaan Goldbeck-Löweä, mutta hän ei uskaltanut antaa näille lupauksia Saksan tuesta. Goldbeck-Löwen Helsingissä toimineen osakeyhtiön nimi muutettiin 1916 Algol Oy:ksi ja häivyttämällä näin yhteyden saksalaiseen omistajaansa yritys saattoi jatkaa toimintaansa koko sodan ajan.
Goldbeck-Löwe palasi Suomeen sisällissodan aikana maaliskuussa 1918 ja toimi Vaasassa Saksan lähettilään August von Brückin seurueen jäsenenä. Helsinkiin hän palasi heti sodan päätyttyä. Pettymyksekseen hän ei saanut itsenäisessä Suomessa Saksan edustajana mitään virallisia tehtäviä, mutta toimi silti loppuikänsä maiden välisten suhteiden, varsinkin kauppasuhteiden edistäjänä sekä Saksan Helsingin-lähetystön neuvonantajana. Goldbeck-Löwe oli erityisen aktiivinen suomalaissaksalaisessa yhdistystoiminnassa. Hän oli sekä Suomalais-Saksalaisen seuran että Suomen saksalaisen kauppakamarin perustajajäsen ja ensin mainitun varapuheenjohtaja 1918–1933. Hän oli myös 1902–1921 Helsingin Deutscher Vereinin, 1922–1930 Deutscher Schulvereinin ja 1925–1930 hyväntekeväisyysyhdistys Deutscher Wohltätigkeitsverein in Finnlandin puheenjohtaja sekä Helsingin saksalaisen seurakunnan kirkkoneuvoston pitkäaikainen jäsen. Goldbeck-Löwestä tuli 1930 Saksan kunniakonsuli.
Muuta

Algolin johdossa toimi myöhemmin Albert Goldbeck-Löwen veljenpoika Adolf Goldbeck-Löwe (1894–1959), joka pakeni jatkosodan lopussa syyskuussa 1944 Suomesta Ruotsiin. Albert Goldbeck-Löwen puoliso Sonja puolestaan johti Suomen saksalaisten naisyhdistystä Deutsche Frauenvereinia.
Albert Goldbeck-Löwe omisti vuodesta 1905 Helsingin lähistöllä Kruunuvuorenrannassa sijainneen Villa Kissinge -huvilan ja vuodesta 1913 koko sitä ympäröineen huvila-alueen. Jatkosodan jälkeen huvila tontteineen siirtyi rauhansopimuksen nojalla saksalaisena omaisuutena Neuvostoliiton omistukseen, ja myöhemmin se myytiin rakennusyhtiö Palkki Oy:lle. Villa Kissinge jäi tyhjilleen 1990-luvulla ja rapistui 2000-luvulla korjauskelvottomaan kuntoon.
Alkuimumonni

| Alkuimumonni> Uhanalaisuusluokitus |
| --- | --- |
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Luukalat Osteichthyes
Alaluokka::  Viuhkaeväiset Actinopterygii
Lahko::  Monnikalat Siluriformes
Heimo::  Imumonnit Loricariidae
Alaheimo::  Lithogeneinae
Suku::  Lithogenes
Laji::  villosus
Kaksiosainen nimi
 Lithogenes villosus  Eigenmann, 1909 
Infobox OKNimi-testi OK: 
Alkuimumonni (Lithogenes villosus) on imumonnien (Loricariidae) heimoon kuuluva makeissa vesissä elävä kalalaji. Se on hyvin pienikokoinen laji, josta tunnetaan vain yksi Potarojoesta Guyanasta vuonna 1908 kerätty noin nelisenttinen yksilö. Alkuimumonni on pohjakala. Lajilla on sekä selkäevässään että peräevässään seitsemän nivelruotoa.
Péter Zwack

Péter Zwack (21. toukokuuta 1927, Budapest – 5. elokuuta 2012, Venturina Terme) oli unkarilainen liikemies ja diplomaatti. Hänet tunnetaan etenkin Unicum-merkkisen alkoholijuomatehtaan johtajana. Zwack oli Unkarin Yhdysvaltain suurlähettiläs vuosina 1990–1991.
Elämä

Péter Zwack syntyi Budapestissä vuonna 1927. Zwackin suku on pyörittänyt Unicum-juoman tehdasta Budapestissä 1800-luvulta saakka. Toisen maailmansodan jälkeinen kommunistihallinto alkoi kansallistamaan maan yrityksiä ja Unicumia johtanutta Péter Zwackin isää János Zwackia vastaan langetettiin valtionpetostuomio. Koko perhettä uhkasi pakkotyöleirituomio.
János piilotti poikansa, Péterin, yhteen jugoslavialaiseen tavarajunaan, mutta itse hän ei enää päässyt kyytiin. Saavuttuaan Länsi-Jugoslaviaan nuori Péter joutui kävelemään Italian rajalle asti, mistä hän pääsi Triesteen. János lahjoi erään neuvostokuorma-autokuljettajan, joka suostui kuljettamaan hänet tyhjässä öljytynnyrissä pois Unkarista. Jánoksella ei ollut rahaa mukana, ainoastaan henkilöpaperit ja Unicumin resepti takin taskussa. János tapasi poikansa myöhemmin Italiassa ja ennen heidän muuttoa Yhdysvaltoihin, hän teki sopimuksen perheen italialaisen ystävän kanssa, että oikeaa Zwack Unicumia alettaisiin valmistaa Italiassa, mutta ainoastaan Zwackien toimittamilla yrteillä. Tästä lähtien oli kahdenlaista Unicumia: Unkarin valtion Unicum, sekä aito ja perinteinen Zwack Unicum.
Péter Zwack palasi vuonna 1970 Italiaan ja alkoi johtaa Zwack Unicumia.
1980-luvun loppupuolella, sosialistisen ilmapiirin vapautuessaan Péter Zwack pääsi aloittamaan neuvottelut Unkarin valtion kanssa alkuperäisen Budapestissä sijaitsevan Unicum-tehtaan takaisinlunastamisesta. Kauppaan päästiin vuonna 1988 ja virallisesti 10. heinäkuuta 1989 Zwack Unicum Budapest -yhtiö jälleenperustettiin ja Unicumin valmistus palasi takaisin Unkariin. Tuolloin sen alkupääoma oli 60 miljoonaa forintia (siihen aikaan noin 1,7 miljoonaa markkaa), josta Unkarin valtio omisti 50 prosenttia ja Péter Zwack sekä Emil Underberg 50 prosenttia. Vuoteen 1990 asti sekä Unkarin valtion että Zwackin Unicumia oli saatavilla yhtäaikaisesti.
Péter Zwack nimettiin Unkarin Washingtonin-suurlähettilääksi vuonna 1990 ja tämän vuoksi hän joutui luopumaan Yhdysvaltain kansalaisuudestaan. Toimiessaan suurlähettiläänä hänelle myönnettiin George Washington -palkinto kahden maan suhteiden edistämisestä. Péter Zwack ajautui kuitenkin erimielisyyksiin silloisen Unkarin ulkoministerin Géza Jeszenszkyn kanssa ja vuonna 1991 hänet erotettiin tehtävästään.
Péter toimi 1994–1998 sekä vuonna 2002 kansanedustajana Unkarin parlamentissa.
Péter Zwack kuoli 85-vuotiaana Italiassa 5. elokuuta 2012.
Rantanuijasara

| Rantanuijasara |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Sarakasvit Cyperaceae
Suku::  Sarat Carex
Laji::  buxbaumii
Alalaji::  buxbaumii  Wahl.
Infobox OKNimi-testi OK: 
Rantanuijasara (Carex buxbaumii ssp. buxbaumii) on sarakasvien heimoon kuuluvan nuijasaran alalaji. Nykyisessä luokituksessa sitä pidetään synonyyminä karttusaralle (Carex buxbaumii sensu stricto).
Rantanuijasara kasvaa noin 30–80 cm korkeaksi ja viihtyy kosteilla kasvupaikoilla, kuten letoilla ja rannoilla. Rantanuijasaran varsi on pysty ja jäykkä ja varren tyvitupet ovat tummanpunaruskeat. Lehdet ovat suunnilleen varren mittaiset ja väriltään sinivihreät.
Rantanuijasaran kukinnossa on kahdesta neljään tähkää, joista ylimmäinen on muodoltaan nuijamainen. Ylimmän tähkän alaosissa on myös hedekukkia. Pullakot ovat 3–4,5 mm pitkät, mantelinmuotoiset ja lyhytotaiset. Tähkäsuomut ovat pullakkoa pidemmät ja pitkäotaiset. Rantanuijasara kukkii kesä-heinäkuussa.
Rantanuijasaraa kasvaa Suomessa melko harvinaisena lähes koko maassa, vähiten länsirannikolla. Muista Pohjoismaista rantanuijasaraa kasvaa Ruotsissa ja Norjassa sekä kapea-alaisesti Tanskassa.
Quilotoa

Quilotoa
Quilotoa on sammunut tulivuoren kaldera Ecuadorissa Cotopaxin maakunnassa Pujilí Cantonin alueella. Kaldera syntyi tulivuoren purkautuessa rajusti vuonna 1280. Purkauksessa syntyi pyroklastisia virtauksia ja lahareita, jotka kulkeutuivat Tyynellemerelle saakka. Purkauksen seurauksena tulivuori romahti, jolloin syntyi kaldera, joka nykyään on muuttunut kraatterijärveksi. Kraatteri on kolmen kilometrin levyinen ja 250 metriä syvä. Alue on nykyään suosittu turistikohde.
Aiheesta muualla

Kuvia tai muita tiedostoja aiheesta Quilotoa Wikimedia Commonsissa
Alfonso Portillo

Alfonso Portillon virallinen muotokuva.
Alfonso Antonio Portillo Cabrera (s. 24. syyskuuta 1951 Zacapa) on guatemalalainen poliitikko. Hän toimi Guatemalan presidenttinä 2000–2004.
Portillo opiskeli lakia ja taloustiedettä Meksikossa Universidad Autónoma de Guerrerossa Chilpancingossa, sekä väitteli taloustieteestä Universidad Nacional Autónoma de Méxicossa (UNAM). 1970-luvun lopulta hän kytköksissä vasemmistolaisiin intiaanijärjestöihin. Vuonna 1982 hän ampui kaksi miestä eräissä juhlissa Meksikossa ja joutui pakenemaan maasta (rikos vanheni 1995).
Portillo on populisti, joka liittyi Guatemalaan palattuaan 1989 ensin sosiaalidemokraattiseen puolueeseen, pääsi sitten 1994 parlamenttiin kristillisdemokraattien ehdokkaana ja liittyi 1995 entisen diktaattori Efraín Ríos Monttin oikeistopuolueeseen Frente Republicano Guatemalteco.
Hän pyrki presidentiksi 1995 ja uudelleen 1999. Hän sai 68 prosenttia äänistä vuoden 1999 vaalien toisella kierroksella, jolla vastassa oli PAN-puolueen Oscar Berger. Vaalikampanjassaan hän vakuutti pitävänsä kovilla otteilla yllä lakia ja järjestystä, ja hän sai ääniä varsinkin kaupunkien lukutaitoiselta vähemmistöltä.
Kriitikot syyttivät häntä Ríos Monttin nukkehallitsijaksi ja hän tuki kansanmurhasta syytettyä Ríos Monttia seuraajakseen. Kautensa päätyttyä 2004 ja menetettyään syytesuojan Portillo pakeni Meksikoon. Lokakuun lopussa 2006 Meksikon viranomaiset suostuivat palauttamaan hänet Guatemalaan lahjusoikeudenkäyntejä varten. Häntä syytetään mm. 15,7 miljoonan dollarin häviämisestä puolustusministeriön varoista. Kaiken kaikkiaan Portillon hallintokautta pidetään yhtenä viime aikojen pahimmista lahjontatapauksista latinalaisessa Amerikassa.
Achensee

| Achensee |
| --- | --- |

Valtiot:  Itävalta
Paikkakunta:  Tiroli 
Koordinaatit:  47°25′59″N, 11°43′01″E
Laskujoki:  Seeache (d) 
Mittaustietoja
Pinnankorkeus:  929 m
Pituus:  9,4 km
Leveys:  1 km
Rantaviiva:  20,85  km 
Pinta-ala:  6,8 km²
Tilavuus:  0,4542 km³ 
Keskisyvyys:  67 m 
Suurin syvyys:  133 m 
Valuma-alue:  218 km² 
 fiAchensee 
Achensee on Itävallassa, Tirolin osavaltiossa, Jenbachin kunnan pohjoispuolella sijaitseva järvi. Se on 133 metrin syvyydellään, 9,4 kilometrin pituudellaan ja 6,8 km² pinta-alallaan Tirolin suurin ja syvin järvi. Achenseen länsipuolella kohoaa vuoristo Karwendel ja itäpuolella Brandenbergin Alpit. Muiden vuoristojärvien tavoin lämpötila on alhainen ja nousee harvoin yli 20 asteen. Surffaus on mahdollista järven koon ja tuulisten olosuhteiden ansiosta.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut
Alkuankerias

| Alkuankerias |
| --- | --- |

Uhanalaisuusluokitus
 Puutteellisesti tunnettu  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Ankeriaskalat Anguilliformes
Heimo::  Alkuankeriaat Protanguillidae  Johnson, Ida & Miya, 2011
Suku::  Protanguilla  Johnson, Ida & Miya 2012
Laji::  Protanguilla palau
Kaksiosainen nimi
 Protanguilla palau  Johnson, Ida & Sakaue, 2012 
Katso myös
   Alkuankerias Commonsissa 
Infobox OKVirheellinen NIMI-arvoIUCN-testi OK: 
Alkuankerias (Protanguilla palau) on Tyynessämeressä elävä ankeriaslaji, joka muistuttaa 200 miljoonaa vuotta vanhoja ankeriasfossiileja. Alkuankeriaalla on vähän yhteistä nykyisin elävien muiden ankeriaslajien kanssa, ja sen katsotaan muodostavan oman heimonsa alkuankeriaat (Protanguillidae) ankeriaskalojen lahkon joukossa. Alkuankeriaiden heimo edustaa ankeriaskalojen sukupuun varhaisinta haaraa.
Alkuankerias löydettiin maaliskuussa 2010 Palaun saariryhmän alueella olevasta vedenalaisesta luolasta, ja sen tieteellinen kuvaus julkaistiin 2011.
Löydetyt yksilöt olivat 6–9 senttimetriä pitkiä ja tummanpunertavia.
Ajanvietematematiikka

Sudoku on suosittu ajanvietematematiikan laji, joka ei vaadi edistyneitä matemaattisia taitoja.
Mancala on eräs matemaattinen pelityyppi.
Ajanvietematematiikka tarkoittaa matemaattisia pulmatehtäviä ja pelejä, joita ihmiset harrastavat huvin vuoksi. Niissä käytetään samaa logiikkaa ja päättelyä kuin matematiikassa. Suurelle yleisölle tarkoitetut tehtävät ovat usein helppoja, ja ratkaisun voi löytää ilman matematiikan erikoistaitojakin kokeilemalla erilaisia vaihtoehtoja. Matemaattisia tehtäviä julkaistaan ajanvietteeksi esimerkiksi lehtien ajanvietepalstoilla.
Ajanvietematemaattisia tehtäviä on monelta eri matematiikan alalta, mutta etenkin geometriasta, lukuteoriasta ja kombinatoriikasta. Yleisiä tehtäviä tai pelejä ovat esimerkiksi sudoku, taikaneliöt, soluautomaatti, laatoitustehtävät, tulitikkujen siirtelytehtävät, pakkausongelmat ja alueen jakamistehtävät.
Jotkut pitävät ajanvietematematiikkaa keinona herättää oppilaissa kiinnostusta matematiikan opiskeluun.
Aiheesta muualla

Kuvia tai muita tiedostoja aiheesta Ajanvietematematiikka Wikimedia Commonsissa
Alfonso Pecoraro Scanio

Alfonso Pecoraro Scanio
Alfonso Pecoraro Scanio (s. 13. maaliskuuta 1959) on italialainen poliitikko.
Scanio syntyi Salernossa. Hän on istunut Italian edustajainhuoneessa vuodesta 1992. Hän on Italian vihreän puolueen nykyinen puheenjohtaja ja 17. toukokuuta 2006 lähtien ympäristöministeri Romano Prodin hallituksessa. Hän on aiemmin toiminut vuosina 2000–2001 maatalousministerinä Massimo D'Aleman toisessa hallituksessa.
Scanio on ollut vuodesta 2000 avoimesti biseksuaalinen. Hänellä on nuorempi veli Marco Pecoraro Scanio, joka on tullut tunnetuksi jalkapalloilijana ja poliitikkona.
Aiheesta muualla

Viralliset sivut (italiaksi)
Pääsiäinen koitti

Pääsiäinen ompi suuri juhlamme on Heikki Jussilan lauluteksti vuodelta 1916. Laulun melodia on toisinto virren 457 'Kiitetty nyt olkoon' (ruotsalainen 1697) melodiasta.
Laulu on käännetty ruotsiksi (Påskens stora högtid) sekä englanniksi (Easter is our day of great festivity). Laulu on tunnettu lestadiolaisen herätysliikkeen piirissä.
Alkukampela

| Alkukampela |
| --- | --- |

Uhanalaisuusluokitus
 Puutteellisesti tunnettu  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Kampelakalat Pleuronectiformes
Heimo::  Alkukampelat Psettodidae
Suku::  Psettodes
Laji::  erumei
Kaksiosainen nimi
 Psettodes erumei  (Bloch & Schneider, 1801) 
Katso myös
   Alkukampela Commonsissa 
Infobox OKNimi-testi OKIUCN-testi OK: 
Alkukampela (Psettodes erumei) on alkukampeloiden heimoon kuuluva kampelakala,  joka elää Intian valtameressä sekä läntisellä Tyynellämerellä, Afrikan rannikolta ja Punaiseltamereltä Australiaan ja Japaniin. Alkukampelat ovat muita kampelakaloja paksumpia ja kapearuumiisempia, ja niiden heimo erotetaankin omaksi ’alkeelliseksi’ alalahkokseen muista kampelakaloista. Alkukampelan silmät voivat olla yksilöstä riippuen joko vasemmalla tai oikealla kyljellä. Ominainen piirre on myös selkäevän etuosassa olevat piikkiruodot. Alkukampela on yleensä 20–40 senttimetrin pituinen, korkeintaan 60-senttinen.
Alkukampela elää suhteellisen matalassa vedessä, yleisimmin 20–50 metrin syvyydessä. Alkukampela makaa päivisin hiekka- tai mutapohjaan kaivautuneena ja lähtee öisin uintiretkelle saalistamaan. Se ui usein pystyasennossa. Se syö pääasiassa pieniä kaloja.
Alkukampelaa pyydetään pääasiassa troolaamalla ja kaupataan enimmäkseen tuoreena.
Aita (televisioelokuva)

| Aita |
| --- | --- |
 Lauri (Antti Virmavirta).
Ohjaaja:  Matti Ijäs
Käsikirjoittaja:  Venla Mäkelä
Tuottaja:  Asta Parikka
Säveltäjä:  Jarmo Savolainen
Kuvaaja:  Pauli Sipiläinen
Leikkaaja:  Jorma Höri
Lavastaja:  Anu Maja
Pääosat:  Antti Virmavirta Elena Leeve
Valmistustiedot
Valmistusmaa:  Suomi
Tuotantoyhtiö:  Yleisradio
Ensi-ilta:  31.12.2001
Kesto:  56 min
Aiheesta muualla
IMDb 
Elonet
Infobox OKNimi-testi OK: 
Aita on suomalainen televisioelokuva vuodelta 2001. Sen on käsikirjoittanut Venla Mäkelä ja ohjannut Matti Ijäs.
Juoni

Keski-ikäinen Late yrittää kesälomalla rakentaa aitaa perheensä omakotitaloon, mutta ihastuu päätä pahkaa perheen tyttären uuteen ystävään, Helsingistä kioskia pitämään tulleeseen ja lolitamaisesti flirttailevaan 16-vuotiaaseen Saijaan.
Rooleissa

| 0 | 1 | 2 |
| --- | --- | --- |
|  Antti Virmavirta  | … |  Late   |
|  Elena Leeve  | … |  Saija   |
|  Pirkko Hämäläinen  | … |  Laurin vaimo   |
|  Anna Paavilainen  | … |  Kati   |
|  Olavi Uusivirta  | … |  Timo, Katin poikaystävä   |
|  Janne Reinikainen  | … |  Tapsa   |
|  Tarja-Tuulikki Tarsala  | … |  Laurin äiti   |
Vastaanotto

Aita sai vuonna 2002 parhaan tv-elokuvan Venlan ja Koura-palkintojen jaossa fiktiosarjan kunniamaininnan. Golden Chest 2002 -festivaaleilla Bulgariassa se sai Plovdivin kaupungin palkinnon.
Aiheesta muualla

Aita Yle Areenassa
Otteita elokuvasta Ylen Elävässä arkistossa
Timonen, Lauri: Matti Ijäksen elokuvat, s. 313–329.  Helsinki:  Like, 2013.  ISBN 978-952-01-0751-2.
Achern

| Achern |
| --- | --- |

 vaakuna
 Achern
 Koordinaatit: 48°38′N, 08°04′E 
Valtio:  Saksa
Osavaltio:  Baden-Württemberg
Hallintopiiri:  Freiburg
Piirikunta:  Ortenaukreis
Pinta-ala:  
 – Kokonaispinta-ala:  65,24 km²
Korkeus:  142 m
Väkiluku (30.6.2022):  26 180
 – Väestötiheys:  401 as./km²
 
 www.achern.de  
Infobox OKVirheellinen NIMI-arvo: 
Achern on kaupunki Lounais-Saksassa Baden-Württembergin osavaltiossa. Se sijaitsee Schwarzwaldin pohjoisosan juurella noin 18 kilometriä Baden-Badenista lounaaseen ja noin 19 kilometriä Offenburgista koilliseen. Achern on Ortenaukreisin piirikunnan neljänneksi suurin kaupunki. Kesäkuun 2022 lopussa siellä oli 26 180 asukasta. Pinta-alaltaan kaupunki on 62,24 neliökilometrin suuruinen, ja sen väestöntiheys on 401 as./km².
Achernin katolinen kirkko.
Varhaisin maininta historiallisissa lähteissä Achernista on peräisin vuodelta 1095, jolloin Achern tunnettiin nimellä Acchara. Acchara jakaantui myöhemmin Oberacherniin ja Niederacherniin. Lopulta Niederachernista alettiin käyttää nykyistä nimitystä Achern. Vuonna 1495 Achern paloi maan tasalle, ja kaupunki jäi asumattomaksi useiksi vuosiksi.[lähde? ] Sama toistui vuonna 1637, jolloin Achern tuhoutui taas tulipalossa, ja se jäi 11 vuodeksi asumattomaksi. Kaupunginoikeudet Achernille myönnettiin vuonna 1808, jolloin se oli vielä osa Badenin suurruhtinaskuntaa[lähde? ].
Aiheesta muualla

Kuvia tai muita tiedostoja aiheesta Achern Wikimedia Commonsissa
Kaupungin viralliset sivut
Ortenaukreisin piirikunnan kaupungit ja kunnat
Achern
Appenweier
Bad Peterstal-Griesbach
Berghaupten
Biberach
Durbach
Ettenheim
Fischerbach
Friesenheim
Gengenbach
Gutach
Haslach
Hausach
Hofstetten
Hohberg
Hornberg
Kappel-Grafenhausen
Kappelrodeck
Kehl
Kippenheim
Lahr
Lauf
Lautenbach
Mahlberg
Meißenheim
Mühlenbach
Neuried
Nordrach
Oberharmersbach
Oberkirch
Oberwolfach
Offenburg
Ohlsbach
Oppenau
Ortenberg
Ottenhöfen im Schwarzwald
Renchen
Rheinau
Ringsheim
Rust
Sasbach
Sasbachwalden
Schuttertal
Schutterwald
Schwanau
Seebach
Seelbach
Steinach
Willstätt
Wolfach
Zell am Harmersbach
Ajannäyttäjä

| Ajannäyttäjä |
| --- | --- |

Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset
Kladi::  Aitokaksisirkkaiset
Lahko::  Malvales
Heimo::  Malvakasvit Malvaceae
Suku::  Hibiskukset Hibiscus
Laji::  trionum
Kaksiosainen nimi
 Hibiscus trionum  L. (1753) 
Katso myös
   Ajannäyttäjä Wikispeciesissä   Ajannäyttäjä Commonsissa 
Infobox OKNimi-testi OK: 
Ajannäyttäjän hedelmiä ja siemeniä.
Ajannäyttäjä eli ajannäyttäjähibiskus (Hibiscus trionum) on itäisen Välimeren alueella alkuperäisenä kasvava yksivuotinen hibiskuksiin (Hibiscus) kuuluva ruohokasvi.
Ajannäyttäjä kasvaa 15–60 cm korkeaksi. Sen varsi on pystykasvuinen ja harvaan tähti- ja pitkäkarvainen. Lehdet ovat syvästi 3–5-liuskaiset. Kukat kasvavat yksittäin lehtihangoissa. Ne ovat 3–5 cm leveät ja väriltään kellanvalkoiset, terälehdet ovat tyveltä tummanvioletit.
Aiheesta muualla

Suomen Lajitietokeskus: Ajannäyttäjä – Hibiscus trionum
Kasviatlas 2022: Ajannäyttäjän (Hibiscus trionum) levinneisyys Suomessa.
United States Department of Agriculture (USDA): Hibiscus trionum (englanniksi)
Quinaran alue

| Quinaran alue Região de Quinara |
| --- | --- |
 Bubajoki
 Quinaran alueen sijainti Guinea-Bissaussa
Hallinto:  
 – hallinnollinen keskus:  Buba
Pinta-ala:  3 138,4 km²
Väkiluku (2009):  65 946
 – väestötiheys:  12,9 as./km²
Lyhenteet:  
 – ISO 3166:  GW-QU
Quinaran alue (port. Região de Quinara) on Guinea-Bissaun länsiosassa sijaitseva rannikkomaakunta, jossa vuoden 2009 väestönlaskennan mukaan asui 65 929 ihmistä.
Alueen itärajan muodostaa Corubaljoen taakse jäävä Bafatán alue ja etelärajan Tombalin alue. Lännessä ovat saaristoinen Bolaman alue ja Atlantin valtameri. Pohjoisessa Gebajoen levän suuaukon toisella puolelta on Oion alue ja luoteessa pääkaupunki Bissau eli Bissaun autonominen sektori.
Alueen hallinnollinen keskus on pieni satamakaupunki Buba. Sieltä on (satelliittikuvan perusteella) linnuntietä noin 70, vesitse noin 100 ja maanteitse noin 220 kilometriä pääkaupunki Bissauhun. Quinaran maakunta jakaantuu hallinnollisesti neljään osa-alueeseen eli sektoriin, jotka ovat Buba, Empada, Fulacunda ja Tite. Suurimmat etniset ryhmät ovat biafadat (36,7 %), balantet (35,2 %), fulbet (7,9 %) ja mandinkat (5,0 %).
Quinaran alueella sijaitsee Guinea-Bissaun yksi merkittävimmistä suojelualueista, vuonna 2000 perustettu Cufadan laguunien luonnonpuisto.
Aiheesta muualla

Wikimapia karttalinkki Quinaran alueelle, vähäiset selitykset pääosin (englanniksi), (ranskaksi) tai (portugaliksi)
Pääsihteeri

Pääsihteeri on johtohenkilö tietyissä organisaatioissa kuten puolueissa. Pääsihteeri on järjestön toimeenpaneva elimen, sihteeristön johtaja.
Esimerkiksi YK:n ja Naton johtohenkilöt ovat pääsihteereitä. Myös monilla muilla monenkeskisillä, monista valtioista muodostuvilla organisaatioilla on pääsihteereitä. Tämä korostaa järjestön monikansallista luonnetta ja sitä, että lopullinen päätöksenteon oikeus on jäsenvaltioilla.
Suomessa joillain kansalaisjärjestöillä on pääsihteeri. Suomen eduskunnalla on pääsihteeri, joka toimii  eduskunnan kanslian päällikkönä sekä eduskunnan sihteerinä.
Alcântaran avaruuskeskus

Alcantaran sijainti Brasiliassa.
Alcântaran avaruuskeskus (port. Centro de Lançamento de Alcântara) on Brasilian luotainrakettien laukaisukeskus, joka sijaitsee nimensä mukaisesti Alcântarassa, Brasilian koillisrannikolla.
Brasilia pyrkii luomaan Alcantarasta kaupallisen laukaisukeskuksen. Sen sijainti lähellä päiväntasaajaa on edullinen ja mahdollistaa jopa 30–40 prosenttia painavampien satelliittien laukaisun kiertoradalle.selvennä Alcântaraan voidaan tuoda raketteja ja muuta tavaraa sekä ilma- että vesiteitse. Sen sääolosuhteet ovat hyvät verrattuna moniin muihin laukaisukeskuksiin.